
Ne tuliwat

Ne tuliwat nuo tuhannet tunnelmain,
eri waiheissa elämäni.
Ensin hiljaisna helkkyiwät sielussain,
sitten kypsyiwät mietteissäni.

Ne tuliwat nuo tuhannet tunnelmain,
antoi taiwas ne omikseni.
Siitä astipa olleetkin, kun ne sain,
owat ainoat aarteheni.

--

--

Pettymyksen painamana

--

--

Eiwät täyttyneet toiweet armaat

Eiwät täyttyneet toiweet armaat
eiwät hälwenneet huolet harmaat.
Tunnen sen, tuskaillen,
lyönneissä sairaan sydämen.

Ajat taistelon eessäin owat,
huolien hetket armottomat.
Jos niin on – olkohon!
Käydä tahdon mä taistohon.

Taistella tahdon, woittaakin waan,
en ole tuomittu sortumaan.
Tunnen sen, luottaen
katseen luon maille huomenen.

--

Siellä se wäikkyy toiwoni maa.
Ehkä sen wielä woin saawuttaa!
Waikka en — sorru en!
Woitan, itseni woittaen.

--

Poloiset

Woi poloista lintua, lentäjää,
mi siipirikkona elohon jää,
kun katkaistaan rientonsa riemuisin
ja wankina suljetaan häkkihin.

Woi poloista lapsosta ihmisen,
jota painaa kirous köyhyyden!
Hän henkensä siiwet katkoa saa.
On elämä ainaista raadantaa.

--

Raatajan polulla

Kun sielussa sywään säwelet soi,
joiden tenho taiwohon kantaa,
woi, ettei kuitenkaan ilmoille woi
niitä kauneimpiansa antaa!

Kun tunteita sydän on tulwillaan,
niin ihmeinen soitto soi siellä,
ei jouda sitä ees kuuntelemaan.
Ei lupa oo lewätä tiellä.

Woi, raatajan polku on kukaton!
Niin kauas kuin katse wain kantaa,
sama huolten harmaus eessä on.
Ei wilkahda toiwojen rantaa.

--

Niin, raatajan elo on lauluton.
Sen harmaus hallana kulkee
ja surma säwelten kauneinten on.
Ne wangiksi sisimpään sulkee.

--

Walon wilkahdusta warron

Walon wilkahdusta kiihkeästi warron
sysimustaan sydänyöhöni,
lämmön leimua ja uutta tulta halaan,
uutta antaumusta työhöni.

Warron luottaen, mä waikka kyllä tiedän,
päiwät wierii warrotessani.
Minä raadan, ponnistan ja kaiken siedän
uuteen aamuun uskoessani.

--

Kysymyksiä

Hukkaanko kuluwat
päiwäni pitkät ja harmaat?
Turhaanko raukeewat
unlmat waloisat, armaat?

Syömmenkö jäätäwi
elämän ankara halla?
Sortuuko sieluni
kohtalon iskujen alla?

Lienenkö tuomittu
raatamaan loppuhun saakka?
Raskas on laskettu
harteille heikoille taakka.

--

Mullako osana
kuolettaa itsestäin parhaan,
kulkea elossa
hapuillen aina ja harhaan?

--

Uskonko, toiwonko?

Uskonko, toiwonko, wieläkö luotan
aikahan tulewaan?
Wieläkö walkeita päiwiä wuotan
eloni harmajaan?

Uskonko, toiwonko luotanko yhä
haaweisiin unelmiin?
Wai joko waihtuwi luottamus pyhä,
toiwottuus kyyneliin?

--

Liekö niin?

Herkät hohtohaaweet,
unten ilweaaweet
mulle uskottaa:
wielä ruskottaa
walot kirkkaat siellä
tummain tuskain tiellä.

Uskoa en saata –
Toiwomasta laata
en woi kuitenkaan,
enpä milloinkaan.
Liekö tuska tumma
kaiken loppusumma!

--

23

Lehdet ja sydän

Lehti wihree riemuin wärähtää.
Tuore, elinwoimainen se on.
Sille nautintoa, elämää
säde lämpöinen suo auringon.

Sydän, sekin riemuin sykähtää,
nuori, täynnä toiwoa kun on.
Unelmat suo sille elämää.
Aatokset ne pyrkii walohon.

– – – –

Lehti kellastunut wärähtää.
Jäähtynyt on säde auringon.
Kohta saapuu syksyn myrskysää,
lehtirukan riistää kuolohon.

--

Sydän sekin wielä sykähtää.
Wäsyneellä wiime toiwe on
päästä elämästä elämää,
päästä tuonen tummaan lepohon.

--

Maan kuiske

Maa tumma kuiskii niin kutsuwasti:
"Mun powelleni sä painu jo!
Sä siinä nukkuisit rauhaisasti
ja kaikki taukoisi taistelo."

"On elo mainen niin tyhjä, turha
ja turhaa, turhaa on taistella,
kun raskas raadanta, sielun murha
wain aina, aina on osana."

Maa tumma kuiskii niin kutsuwasti. —
En tahdo kuunnella kuiskettaan.
Mä tahdon taistella loppuun asti
ja nähdä unteni määrämaan.

--

Kangastus wainen

Minä talwen tuiskussa, keskellä lunta
näin kerran kesästä kaunista unta.

Minä kesken pakkasta, routaa ja jäätä.
yhä wuotin ja warroin kewäistä säätä.

Kewät luontohon saikin niin armahainen.
Kewät syömmeni oli – kangastus wainen.

--

Haaweita ja unelmia

Haawehia, unelmia,
niitä kannoin sielussain;
hehkuwia, ihania —
mutta haawehia wain.

Haawehista, unelmista
elin, niistä innostuin
Ihanista, korkehista
tehtäwistä uneksuin.

Haawehille, unelmille,
niille annoin kaikkeni.
Tehtäwille korkehille
ijäti jäin wieraaksi.

--

Haaweita, unelmia,
    hohtawan hienoja,
hurmaawan tulisia,
    walkean wienoja,
niitä mä säilytin sielussain;
niihin mä tuhlailin hehkuain.

Unelmoin suuresta antamistyöstä,
joka woi sieluja herättää yöstä.

Haaweilin todeksi uneni armaat,
lemmestä kirkkaiksi päiwäni harmaat.

Uinahdin armaissa
    aatteissa noissa — —
Heräsin haaweista. —
    Kaikki on poissa.

--

Aurinkoon lentäjä

Aurinkoon lennän, sen
    hehkuhun hukun
Kirkkahien unien
    nautintoon nukun.

Aurinkoon lentäjän
    siiwet woi palaa.
Haaweista heräjän,
    nyyhkytän salaa.

Aurinkoon lentoa
    siipen ei kestä,
Hulluista haaweista
    Luoja, mua estä!

--

Leijaawat lehdet

Lehti puusta hiljaa leijailee;
waipuu maahan, sinne mätänee.
Kesken kuihtui, waipui kuolohon.
Onni kuihtuneena kuolla on.

Niin oot, haawe, lehti leijaawa.
Hetken riennät, mikä osana?
Kuihtua jos kohtalosi on,
woi, kun saisit käydä kuolohon!

--

Lahopuu

Niin hehkun, niin hiudun kuin lahopuu,
joka lämpöä ei woi antaa.
Se Salassa hiiltyy ja hajaantuu,
sen tuhkana pois saa kantaa.

Niin hehkun, niin hiudun mä hiljalleen
ja tuleni sieluuni suljen.
En usko sen ketään lämmittäneen,
kun wäärällä uralla kuljen.

Niin hehkun, niin hiudun kuin lahopuu,
joka lämpöä ei woi antaa.
Ruumis riutuu ja henki herpoontuu.
Ne kalmiston rauhaan mun kantaa.

--

Yksin

Kuljen yksin
    epäilyksin.
Kuljen yksin
    pettymyksin.
Kuljen yksin silloin.
kun hiljaisin illoin,
säwel soi ja soi,
ja syön unelmoi
riemuin onnestaan,
jää taistelot maan.

--

Niin mä kuljen
    yksiksehen.
Kaiken suljen
    sydämehen.
mitä tunnen tuskaa
tai onnen nautintaa.

Kun ois ainoa,
jolle awata
syömeni woisin!
Onnekas oisin.

--

Tähtiyönä

On kuutamoinen tähtiyö.
Nyt tauonnut on toimi, työ,
ja häipyi häly mainen.
Mä walwoin istun wainen.

Mä työssä istun yksinäin.
Ja muistot menneet nyyhkyttäin
taas nousee unhon alta.
Ne muistot maailmalta.

Sait sydän kyllin kärsiä
nyt waikeroi ja nyyhkytä!
Oot hetken omanasi
wain tähdet kuulijasi.

--

Niin istunut lien kauan jo –
Käy hiljemmästi aallokko.
Ja sydän myrskywäinen
On kohta tyyni, jäinen.

--

Laaksojen laulaja

Woi laaksojen pienoista laulajaa,
joka wuorten huipuille halaa!
Woi häntä, kun alhaalla ahdistaa,
ja kun sielu hehkuu ja palaa!

Woi laaksojen pienoinen laulaja,
paras oisi, kun sammuisit yöhön!
On turha sun pyrkiä, taistella.
Olet kahlittu raatajan työhön.

Woi, laaksojen pienoinen laulaja,
joka haaweilet wuorille päästä!
Sun siipesi sinne ei kannata,
jalan polku on liukkaasta jäästä.

--

Uusi unelmani

--

--

Unelmani

Mun armaat unelmain
te jäitte kuitenkin,
waikk' köyhäksi mä sain,
muun kaiken kadotin.

Kai ette konsaan te,
mun armaat aatoksein,
luotani loittone!
Mä sit' en kestäis, en!

--

Rintani soitto

Minä hiljaisna kuljin ja kuuntelin
yhä soiwaa säweltä rinnan.
Kärsin ihmisten kylmyyden, soimankin,
ja niin maksoin onneni hinnan.

Kyllä monasti itkin ja kyynelöin,
niin koski mua orpona olo.
Sitä tuskaillen tuumailin päiwin ja öin,
miks' en oo kuin muut, minä polo.

En tuntenut tenhoa sen säwelen,
joka soi minun rinnassani.
Sen ilmoille helkkyä antanut en,
pidin omana aarteenani.

--

Ajat wieriwät niin. Yhä heleemmin
sai kantelo rinnassa soimaan.
Enpä enää mä tuskaillut kyynelin,
aloin luottaa laulelon woimaan.

--

Kaihon kaukomaa

Kaihon kuultawainen kaukomaa,
sainhan kirkkautees' katsahtaa.

Mailles saawuin sieluin sairahin,
rinnanpoltoin, tuntein tuskaisin.

Siellä helkynnässä säwelten
sairas sielu kylpi riemuiten.

Tuskat, pettymykset unhottain
elin mailla unten,unelmain.

--

Rauhan runsaan rintahani sain.
Toiwon kaiku kuiskaa sielussain:

Kaihon kuultawainen kaukomaa,
ehkä kerran woin sun saawuttaa!

--

Mitä antaisin

On kaikki se pientä, mit’ laulanut oon,
en saa minä sieluain lauleloon,
en syömmeni sykintää, waikka ma soisin.
Minä kaikkeni antaisin, jos sen woisin.

Kunpa wapaasti woisinkin laulaa sen,
mitä sieluni täynnä on tulwaillen,
mä laulelot loisin, niin kirkkaat kuin kulta.
En säästäisi henkeni hehkua, tulta.

--

Liekkinä kynttilän palaa
    jos woisi . . .

Liekkinä kynttilän palaa jos woisi
elämä lyhytkin ihana oisi.

Loistella kirkkaimmin, sammua warhain
juuri kun liekki on loisteessa parhain;

leimuta loppuhun soihtuna yössä,
kulua karreksi antamistyössä;

niinpä jos elää ja kuolla kun woisi,
elämä lyhytkin ihana oisi.

--

Kulta ja kuona

Aina kultaa on pohjalla sydämen
jos kuinkakin kurjan ja paatunehen.
On kuonaa sen saastana wain
kullan kiiltoa tummentain.

Mikä kullan wois kuonasta puhdistaa?
Tuli hehkuwa yksin sen aikaan saa.
Kun sulaa ahjossa kulta,
niin palaa kuona ja multa.

Ken kultaa kuonasta puhdistaa wois,
hänpä nostaja kurjan kansamme ois.
Oi, Luojani, soisitpa mun
olla yhden armoitetun!

--

Niin joskus sentään laulaa woi

Niin joskus sentään laulaa woi,
kuin sirkka riemuiten soittaa.
Niin joskus sentään, kiitos oi,
woi raskaan luonteenkin woittaa.

Niin joskus sentään riemuiten
woi katsoa tulewaisuutta.
Niin joskus sentään muista en
mä elämän toiwottomuutta.

Ja silloin juuri laulaa woi,
kuin sirkka riemuiten soittaa.
Ja silloin juuri, kiitos oi,
woi raskaan luonteenkin woittaa.

--

Wapaana

Wapaa, wapaa, wapaa,
riemuin raikuaa!
Häkkilintu wapaa
hetken olla saa.

Wapaa, wapaa, wapaa,
niin soi yhä waan!
Ehkä täysin wapaa
kerran olla saan.

--

Muistojen kukkia

--

--

Muistojen kukat

Jäi syömmeni pohjalle hehku pyhä,
se joskus liekkiinkin leimahtaa.
Ja kukat muistojen tuoksuwat yhä.
Ei niitä aika woi kuihduttaa.

On muistojen kukat niin hienot, hennot,
ne kestä ei katsehen koskea —
Me aina oltiinhan wieraat ja wennot,
ja sentään lempi woi wersoa.

Ei paljoa pyydäkään ensilempi,
se kaiken tahtoisi antaa waan.
Ja silloin se juuri on lämpöisempi,
kun siitä wain salaa haaweillaan.

--

Pois haaweet haihtui kuin iltarusko,
waan syömmeen jäi kukat muistojen.
Jäi sieluun hohtawa kauneususko,
tuo usko puhtaaseen lempehen.

--

Niin luulin

Niin silloin kyllä mä luulin,
taas tiemme wie yhtehen.
Ne, tunnustan hymyhuulin,
oli haaweita lapsuuden.

Ne loihti kai mieleen aika
kewätkukkain ja nuoruuden.
Näin, kun haihtui haaween taika,
tiemme kulkiwat loitoten.

--

Waihtuwat tunteet

Sai sielussani tunteet herkät palamaan,
ja rinta säihkyi tulta kesken talwen lunta.
Sen liekin sytti sywä silmäpari waan,
tuo tumma, josta suwen walkoöin näin unta.

Ja liekki rinnassani leimueli niin,
mä etten aawistanut sammuwan sen milloin.
Ei kauan, kun jo hiljaa hiipui sammuksiin.
Wain muistot joskus mielen waltaa synkin illoin.

--

Kummainen kaihoni

--

--

Saapuuko kerran?

Saapuuko kerran ootettuain,
syömmeni kaiwattu kallis,
ihanne, armas, mun yksin wain?
Kunpa sen kohtalo sallis!

Saapuuko sankari haaweitten,
woimakas, hywä ja hellä,
hän, jolla powi on puhtoinen,
katse kuin päiwyellä?

--

Unelmaini sankari

Unelmaini sankarista haaweilen – –
Koska kohtaan waltijan mä sydämeni?
Kerran luoksein saawut, armain, tiedän sen,
— joskin sentään ijäti jään yksikseni.

Konsa saawut, hymyääpi taiwas, maa.
Suwisää saa luontoon waikka kesken lunta.
Kukat riemun rinnassani puhkeaa.
Lienkö koskaan nähnyt ihanampaa unta!

Unelmaini sankarista haaweilen – –
Kerran kohtaan waltijan mä sydämeni.
Waan hän mulle wieras on ja kaukainen.
Siksi sentään ijäti jään yksikseni.

--

Lupaukseni

Kun miettehet mieleni walloittaa,
kun aatokset liitää ja lentää,
ne useinkin haaweitten maille saa.
Mihin toiwoisi en, ne entää.

Ne loihtiwat kuwia kirkkaita
mun sieluni silmien eteen.
Ja kun kertowat lemmen onnesta,
käy kaihosta silmäni weteen.

Mä lupasin kerran itsellein,
elän ihanteilleni yksin.
Nyt tuntuukin siltä, kun kummaksein
olis kauniimpi käsityksin.

--

Mä lupasin yksin olla ain
elon arkena, sunnuntaina.
Nyt kuiskailen hiljaa miettien wain,
– mua eikö se lupaus paina?

--

Ois kaksin kauniimpi

Ois kaksin kauniimpi kulkea,
niin syömmeni kaihoowa sanoo.
Ois suloista syliin sulkea
se onni, jot' sieluni sanoo.

Ois kaksin kauniimpi kaikessa,
jos elo ois päiwää tai yötä.
Ois suurta kärsiä, riemuita,
kun sydän ois sydämen myötä.

Ois kaksin kauniimpi kulkea
yhtärintaa ja käsityksin. —
Ei, haaweet saan syömeen sulkea.
Oon tuomittu kulkemaan yksin.

--

--

Ikäwässä

--

--

Ikäwässä

Siintäwä taiwas ja wiehkeä maa,
miksi ne rintaan ei riemua saa?
Kirkkaana läikkywi lamposen pinta,
miksi ei läikkyile nuori rinta
riemua tulwillaan?

Siintäwä taiwas ja wiehkeä maa,
eiwät ne rintaani riemua saa.
Kaukana armas on kotikulta.
Sinne ne jäiwät rakkahat multa.
Sinne riemuni jäi.

--

Laineitten laulu

Lauloiwat lainehet wälkkywäin wetten
kaihoni kalwawan. Kuiskiwat, etten
seuduilla wiihtyisi wierailla,
kaukana kaikista rakkaista.

Niinpä ne lauloiwat lainehet silloin,
kun niitä kuuntelin kesäisin illoin.
Aikoa siitä on hetken jo.
Liekö nyt laannut se laulelo?

Liekö jo laannutkin laulelo wetten,
powessain kuulen nyt kuiskehen, etten
seuduilla wiihdy mä wierailla,
kaukana kaikista rakkaista.

--

Kuin unissa wain

Kuin unissa wieraissa waellan wain –.
Minä kaipailen kaukaista kotiain.
Täällä aika niin witkahansa wierii.

Minä ikäwöin tuttua tanhuaa,
kodin wapausriemua rattoisaa.
On lapsen outo wierahissa olla.

Kuin unissa wieraissa waellan wain –
Minä kaipailen kaikkia rakkaitain.
Ja kyynel karwas poskilleni kierii.

--

Kotikylälleni

Kylä kultaisa koruton,
ikäwä aina mun sua on!
Kaipaan tuttuuttas wierasmailla!
Sua ilman mä oisin wailla
paikkaa lämpöä leimuawaa,
sydäntä kaikkensa antawaa.

--

Kaipaus

Tuonne taiwon walkopilwein taa
liitäwät mun aatoksein.
Sinne, missä sielun kaipuu saa
tyydytyksen ainaisen.

Sinne, missä sielu puhdistuu
eloon uuteen, kirkkaampaan,
missä siiwet hengen wapautuu
sitehistä aineen, maan.

Tuonne taiwon walkopilwein taa
haaweet kaihoin kantaa mun.
Siellä ranta rauhan ruskottaa,
löydän onnen kaiwatun.

--

Siunatut hetket

Siunatut rauhaisat hetket!
Hiljainen lepo kun saa,
teen minä riemuisat retket
arkisen maailman taa.

Aatokset liitää ja lentää.
Armaasti uinahtaa,
haaweitten määrään kun entää; –
jää tämä rauhaton maa.

Siunatut rauhaisat hetket!
Hiljaisuus, mulle ne soit.
Nautinnot riemuisat retket
syömmelle tarjota woit.

--

Kewätsointuja ja kesän kuwia

--

--

Kewättuulen kuiskiessa

Lauhan kewättuulen
kun kuiskehen kuulen,
mä haaweillen silmäni suljen
ja kaukana kaukana kuljen,
mailla unelmien
ja kewään mennehen.

Siellä riemuin kiidän,
perhon siiwin liidän,
Taas elän ne hetket autuaat,
lyhyet kyllä, waan riemukkaat,
hetket kulunehen
kewääni armaisen.

--

Kesän kuwia

Kainot sinikukat maassa heloittaa.
Ruusut tuoksuawat kukkaan puhkeaa.
Ilma kirkas wäikkyy, wäräjää.
Laineet sinilammen läikähtää.

Linnut liwertäwät sadoin suin.
Luonto Luojaa kiittää lauleluin!
Sieluun säihke suwimaiden saa,
siellä tunteet liekkiin leimahtaa.

--

Kesäyö

Kesäyö oli kirkas ja lauha,
luonto hiljaisna unelmoi.
Pehmyt, hohteisen henkewä rauha,
hetket armahat aateloi.

Kaukometsässä käkönen kukkui,
omaa armastaan ikäwöi.
Säwel hiljaisuussoittohon hukkui, –
laine järwen se rantaan löi.

Käsityksin he astuiwat hiljaa,
katse waipui wain katseeseen.
Tuuti tuulonen laineista wiljaa,
wastas aaltosen kuiskeeseen.

--

Muistot

Tuli raatajan mielehen muistot,
jotka soiwat kuin säweleet.
Tuli kukkiwat kesäiset puistot,
Sinilaineiset, wälkkywät weet.

Ne tuliwat syksyllä, silloin
kaikki laulut kun kuoliwat pois.
Ne tuliwat takaisin illoin,
sydän muuten kun murtunut ois.

--

Syksyn säweliä

--

--

79

Syksyinen säwel

Soit säwel syksyinen kaihoa wain.
Soit sywään ja suruisaan.
Ja kaiun sä löysit mun sielussain,
kun se huokasi tuskassaan.

On syksyä päiwät mun eloni.
Surun soitto sielussa soi.
Ei sammua polttelo poweni
kai elossa koskaan woi.

--

Syysiltana

Waieten, hiljaisna
luonto on iltana syyskuun.
Ei liikahda oksa,
ei wärähdä lehtikään puun.
Mun huoneessani kaikki on hiljaista —
Ei, sydän ei konsaan saa lepoa!

On luonto nyt waiti,
se lepohon saa.
Waan lepo niin tyyni
mua kammottaa.
Nyt luonnon saa waltaansa hyytäwä halla,
pian huokaawi maa jääkahlehen alla.

Niin käwiskö sinunkin, sydämeni,
jos hetkeksi sammuisi polttehesi?

--

Omistettuja

--

--

Ystäwän muistolle

Henki puhtoinen wiihtyi waan
hetken luonamme päällä maan.
kulki aikansa etsien
powess' kaipaus poltteinen.

Etsi, löytänyt rauhaa ei.
Toiwe löytää sen, kauas wei.
Jättää kun sai se warjojen maan,
sammui kaipuukin sielustaan.

Sinne multahan wieraan maan,
wäsynyt ruumis jäi maatumaan.
Sielu kaipuun unhottaen
liisi taa rusopilwien.

--

Pikku Hiljalle

Sä taiwon puhtahin walkokukka,
oi, kuinka juurruitkin multaan maan!
Ja wielä hoiwatta, lilja rukka,
jäit tylyhyn, kylmähän maailmaan.

Wei tuoni hoiwaajan hellän sulta,
pois riisti wienoisen waalijan.
Woi, mikset saanutkin, kukka kulta,
sä häntä seurata hautahan?

Sä silloin olisit, walkolilja,
jo päässyt kotiin oikeaan.
Oi, miksi, miksikä, pikku Hilja,
jäit tylyyn, kylmähän maailmaan?

--

Lintujen muistolle

Niin kaukaa lensit, lintunen,
sä pieni kultasirkkunen.
Sä taakses jätit kesän maan
ja riensit tänne pohjolaan.

Niin kaukaa saawuit. Määränpää
wain oli armaat metsät nää.
Sun oli Suomi synnyinmaa,
Et woinut sitä unhottaa.

Sait synnyinmaasi powessa
myös haudan ruusuin warjossa,
kun umpeen painui silmäsi
ja päättyi lyhyt laulusi.

-- Sama teksti, mutta w -> v. --

Ilta Walkomaa

Ne tulivat

Edistysseurojen kustannus-Oy.

Ne tulivat

Ilta Walkomaa

Ne tulivat

Tunnelmia työn raskaan lomassa

Ne tulivat

Ne tulivat nuo tuhannet tunnelmain,
eri vaiheissa elämäni.
Ensin hiljaisna helkkyivät sielussain,
sitten kypsyivät mietteissäni.

Ne tulivat nuo tuhannet tunnelmain,
antoi taivas ne omikseni.
Siitä astipa olleetkin, kun ne sain,
ovat ainoat aarteheni.

--

--

Pettymyksen painamana

--

--

Eivät täyttyneet toiveet armaat

Eivät täyttyneet toiveet armaat
eivät hälvenneet huolet harmaat.
Tunnen sen, tuskaillen,
lyönneissä sairaan sydämen.

Ajat taistelon eessäin ovat,
huolien hetket armottomat.
Jos niin on – olkohon!
Käydä tahdon mä taistohon.

Taistella tahdon, voittaakin vaan,
en ole tuomittu sortumaan.
Tunnen sen, luottaen
katseen luon maille huomenen.

--

Siellä se väikkyy toivoni maa.
Ehkä sen vielä voin saavuttaa!
Waikka en — sorru en!
Woitan, itseni voittaen.

--

Poloiset

Woi poloista lintua, lentäjää,
mi siipirikkona elohon jää,
kun katkaistaan rientonsa riemuisin
ja vankina suljetaan häkkihin.

Woi poloista lapsosta ihmisen,
jota painaa kirous köyhyyden!
Hän henkensä siivet katkoa saa.
On elämä ainaista raadantaa.

--

Raatajan polulla

Kun sielussa syvään sävelet soi,
joiden tenho taivohon kantaa,
voi, ettei kuitenkaan ilmoille voi
niitä kauneimpiansa antaa!

Kun tunteita sydän on tulvillaan,
niin ihmeinen soitto soi siellä,
ei jouda sitä ees kuuntelemaan.
Ei lupa oo levätä tiellä.

Woi, raatajan polku on kukaton!
Niin kauas kuin katse vain kantaa,
sama huolten harmaus eessä on.
Ei vilkahda toivojen rantaa.

--
17

Niin, raatajan elo on lauluton.
Sen harmaus hallana kulkee
ja surma sävelten kauneinten on.
Ne vangiksi sisimpään sulkee.

--

18

Walon vilkahdusta varron

Walon vilkahdusta kiihkeästi varron
sysimustaan sydänyöhöni,
lämmön leimua ja uutta tulta halaan,
uutta antaumusta työhöni.

Warron luottaen, mä vaikka kyllä tiedän,
päivät vierii varrotessani.
Minä raadan, ponnistan ja kaiken siedän
uuteen aamuun uskoessani.

--

Kysymyksiä

Hukkaanko kuluvat
päiväni pitkät ja harmaat?
Turhaanko raukeevat
unlmat valoisat, armaat?

Syömmenkö jäätävi
elämän ankara halla?
Sortuuko sieluni
kohtalon iskujen alla?

Lienenkö tuomittu
raatamaan loppuhun saakka?
Raskas on laskettu
harteille heikoille taakka.

--

Mullako osana
kuolettaa itsestäin parhaan,
kulkea elossa
hapuillen aina ja harhaan?

--

Uskonko, toivonko?

Uskonko, toivonko, vieläkö luotan
aikahan tulevaan?
Wieläkö valkeita päiviä vuotan
eloni harmajaan?

Uskonko, toivonko luotanko yhä
haaveisiin unelmiin?
Wai joko vaihtuvi luottamus pyhä,
toivottuus kyyneliin?

--

Liekö niin?

Herkät hohtohaaveet,
unten ilveaaveet
mulle uskottaa:
vielä ruskottaa
valot kirkkaat siellä
tummain tuskain tiellä.

Uskoa en saata –
Toivomasta laata
en voi kuitenkaan,
enpä milloinkaan.
Liekö tuska tumma
kaiken loppusumma!

--

Lehdet ja sydän

Lehti vihree riemuin värähtää.
Tuore, elinvoimainen se on.
Sille nautintoa, elämää
säde lämpöinen suo auringon.

Sydän, sekin riemuin sykähtää,
nuori, täynnä toivoa kun on.
Unelmat suo sille elämää.
Aatokset ne pyrkii valohon.

– – – –

Lehti kellastunut värähtää.
Jäähtynyt on säde auringon.
Kohta saapuu syksyn myrskysää,
lehtirukan riistää kuolohon.

--

24

Sydän sekin vielä sykähtää.
Wäsyneellä viime toive on
päästä elämästä elämää,
päästä tuonen tummaan lepohon.

--

Maan kuiske

Maa tumma kuiskii niin kutsuvasti:
"Mun povelleni sä painu jo!
Sä siinä nukkuisit rauhaisasti
ja kaikki taukoisi taistelo."

"On elo mainen niin tyhjä, turha
ja turhaa, turhaa on taistella,
kun raskas raadanta, sielun murha
vain aina, aina on osana."

Maa tumma kuiskii niin kutsuvasti. —
En tahdo kuunnella kuiskettaan.
Mä tahdon taistella loppuun asti
ja nähdä unteni määrämaan.

--

Kangastus vainen

Minä talven tuiskussa, keskellä lunta
näin kerran kesästä kaunista unta.

Minä kesken pakkasta, routaa ja jäätä.
yhä vuotin ja varroin keväistä säätä.

Kevät luontohon saikin niin armahainen.
Kevät syömmeni oli – kangastus vainen.

--

Haaveita ja unelmia

Haavehia, unelmia,
niitä kannoin sielussain;
hehkuvia, ihania —
mutta haavehia vain.

Haavehista, unelmista
elin, niistä innostuin
Ihanista, korkehista
tehtävistä uneksuin.

Haavehille, unelmille,
niille annoin kaikkeni.
Tehtäville korkehille
ijäti jäin vieraaksi.

--

Haaveita, unelmia,
    hohtavan hienoja,
hurmaavan tulisia,
    valkean vienoja,
niitä mä säilytin sielussain;
niihin mä tuhlailin hehkuain.

Unelmoin suuresta antamistyöstä,
joka voi sieluja herättää yöstä.

Haaveilin todeksi uneni armaat,
lemmestä kirkkaiksi päiväni harmaat.

Uinahdin armaissa
    aatteissa noissa — —
Heräsin haaveista. —
    Kaikki on poissa.

--

Aurinkoon lentäjä

Aurinkoon lennän, sen
    hehkuhun hukun
Kirkkahien unien
    nautintoon nukun.

Aurinkoon lentäjän
    siivet voi palaa.
Haaveista heräjän,
    nyyhkytän salaa.

Aurinkoon lentoa
    siipen ei kestä,
Hulluista haaveista
    Luoja, mua estä!

--

Leijaavat lehdet

Lehti puusta hiljaa leijailee;
vaipuu maahan, sinne mätänee.
Kesken kuihtui, vaipui kuolohon.
Onni kuihtuneena kuolla on.

Niin oot, haave, lehti leijaava.
Hetken riennät, mikä osana?
Kuihtua jos kohtalosi on,
voi, kun saisit käydä kuolohon!

--

Lahopuu

Niin hehkun, niin hiudun kuin lahopuu,
joka lämpöä ei voi antaa.
Se Salassa hiiltyy ja hajaantuu,
sen tuhkana pois saa kantaa.

Niin hehkun, niin hiudun mä hiljalleen
ja tuleni sieluuni suljen.
En usko sen ketään lämmittäneen,
kun väärällä uralla kuljen.

Niin hehkun, niin hiudun kuin lahopuu,
joka lämpöä ei voi antaa.
Ruumis riutuu ja henki herpoontuu.
Ne kalmiston rauhaan mun kantaa.

--

Yksin

Kuljen yksin
    epäilyksin.
Kuljen yksin
    pettymyksin.
Kuljen yksin silloin.
kun hiljaisin illoin,
sävel soi ja soi,
ja syön unelmoi
riemuin onnestaan,
jää taistelot maan.

--

Niin mä kuljen
    yksiksehen.
Kaiken suljen
    sydämehen.
mitä tunnen tuskaa
tai onnen nautintaa.

Kun ois ainoa,
jolle avata
syömeni voisin!
Onnekas oisin.

--

Tähtiyönä

On kuutamoinen tähtiyö.
Nyt tauonnut on toimi, työ,
ja häipyi häly mainen.
Mä valvoin istun vainen.

Mä työssä istun yksinäin.
Ja muistot menneet nyyhkyttäin
taas nousee unhon alta.
Ne muistot maailmalta.

Sait sydän kyllin kärsiä
nyt vaikeroi ja nyyhkytä!
Oot hetken omanasi
vain tähdet kuulijasi.

--

Niin istunut lien kauan jo –
Käy hiljemmästi aallokko.
Ja sydän myrskyväinen
On kohta tyyni, jäinen.

--

Laaksojen laulaja

Woi laaksojen pienoista laulajaa,
joka vuorten huipuille halaa!
Woi häntä, kun alhaalla ahdistaa,
ja kun sielu hehkuu ja palaa!

Woi laaksojen pienoinen laulaja,
paras oisi, kun sammuisit yöhön!
On turha sun pyrkiä, taistella.
Olet kahlittu raatajan työhön.

Woi, laaksojen pienoinen laulaja,
joka haaveilet vuorille päästä!
Sun siipesi sinne ei kannata,
jalan polku on liukkaasta jäästä.

--

Uusi unelmani

--

--

Unelmani

Mun armaat unelmain
te jäitte kuitenkin,
vaikk' köyhäksi mä sain,
muun kaiken kadotin.

Kai ette konsaan te,
mun armaat aatoksein,
luotani loittone!
Mä sit' en kestäis, en!

--

Rintani soitto

Minä hiljaisna kuljin ja kuuntelin
yhä soivaa säveltä rinnan.
Kärsin ihmisten kylmyyden, soimankin,
ja niin maksoin onneni hinnan.

Kyllä monasti itkin ja kyynelöin,
niin koski mua orpona olo.
Sitä tuskaillen tuumailin päivin ja öin,
miks' en oo kuin muut, minä polo.

En tuntenut tenhoa sen sävelen,
joka soi minun rinnassani.
Sen ilmoille helkkyä antanut en,
pidin omana aarteenani.

--

Ajat vierivät niin. Yhä heleemmin
sai kantelo rinnassa soimaan.
Enpä enää mä tuskaillut kyynelin,
aloin luottaa laulelon voimaan.

--

Kaihon kaukomaa

Kaihon kuultavainen kaukomaa,
sainhan kirkkautees' katsahtaa.

Mailles saavuin sieluin sairahin,
rinnanpoltoin, tuntein tuskaisin.

Siellä helkynnässä sävelten
sairas sielu kylpi riemuiten.

Tuskat, pettymykset unhottain
elin mailla unten,unelmain.

--

Rauhan runsaan rintahani sain.
Toivon kaiku kuiskaa sielussain:

Kaihon kuultavainen kaukomaa,
ehkä kerran voin sun saavuttaa!

--

Mitä antaisin

On kaikki se pientä, mit’ laulanut oon,
en saa minä sieluain lauleloon,
en syömmeni sykintää, vaikka ma soisin.
Minä kaikkeni antaisin, jos sen voisin.

Kunpa vapaasti voisinkin laulaa sen,
mitä sieluni täynnä on tulvaillen,
mä laulelot loisin, niin kirkkaat kuin kulta.
En säästäisi henkeni hehkua, tulta.

--

Liekkinä kynttilän palaa
    jos voisi . . .

Liekkinä kynttilän palaa jos voisi
elämä lyhytkin ihana oisi.

Loistella kirkkaimmin, sammua varhain
juuri kun liekki on loisteessa parhain;

leimuta loppuhun soihtuna yössä,
kulua karreksi antamistyössä;

niinpä jos elää ja kuolla kun voisi,
elämä lyhytkin ihana oisi.

--

Kulta ja kuona

Aina kultaa on pohjalla sydämen
jos kuinkakin kurjan ja paatunehen.
On kuonaa sen saastana vain
kullan kiiltoa tummentain.

Mikä kullan vois kuonasta puhdistaa?
Tuli hehkuva yksin sen aikaan saa.
Kun sulaa ahjossa kulta,
niin palaa kuona ja multa.

Ken kultaa kuonasta puhdistaa vois,
hänpä nostaja kurjan kansamme ois.
Oi, Luojani, soisitpa mun
olla yhden armoitetun!

--

Niin joskus sentään laulaa voi

Niin joskus sentään laulaa voi,
kuin sirkka riemuiten soittaa.
Niin joskus sentään, kiitos oi,
voi raskaan luonteenkin voittaa.

Niin joskus sentään riemuiten
voi katsoa tulevaisuutta.
Niin joskus sentään muista en
mä elämän toivottomuutta.

Ja silloin juuri laulaa voi,
kuin sirkka riemuiten soittaa.
Ja silloin juuri, kiitos oi,
voi raskaan luonteenkin voittaa.

--

Wapaana

Wapaa, vapaa, vapaa,
riemuin raikuaa!
Häkkilintu vapaa
hetken olla saa.

Wapaa, vapaa, vapaa,
niin soi yhä vaan!
Ehkä täysin vapaa
kerran olla saan.

--

Muistojen kukkia

--

--

Muistojen kukat

Jäi syömmeni pohjalle hehku pyhä,
se joskus liekkiinkin leimahtaa.
Ja kukat muistojen tuoksuvat yhä.
Ei niitä aika voi kuihduttaa.

On muistojen kukat niin hienot, hennot,
ne kestä ei katsehen koskea —
Me aina oltiinhan vieraat ja vennot,
ja sentään lempi voi versoa.

Ei paljoa pyydäkään ensilempi,
se kaiken tahtoisi antaa vaan.
Ja silloin se juuri on lämpöisempi,
kun siitä vain salaa haaveillaan.

--

Pois haaveet haihtui kuin iltarusko,
vaan syömmeen jäi kukat muistojen.
Jäi sieluun hohtava kauneususko,
tuo usko puhtaaseen lempehen.

--

Niin luulin

Niin silloin kyllä mä luulin,
taas tiemme vie yhtehen.
Ne, tunnustan hymyhuulin,
oli haaveita lapsuuden.

Ne loihti kai mieleen aika
kevätkukkain ja nuoruuden.
Näin, kun haihtui haaveen taika,
tiemme kulkivat loitoten.

--

Waihtuvat tunteet

Sai sielussani tunteet herkät palamaan,
ja rinta säihkyi tulta kesken talven lunta.
Sen liekin sytti syvä silmäpari vaan,
tuo tumma, josta suven valkoöin näin unta.

Ja liekki rinnassani leimueli niin,
mä etten aavistanut sammuvan sen milloin.
Ei kauan, kun jo hiljaa hiipui sammuksiin.
Wain muistot joskus mielen valtaa synkin illoin.

--

Kummainen kaihoni

--

--

Saapuuko kerran?

Saapuuko kerran ootettuain,
syömmeni kaivattu kallis,
ihanne, armas, mun yksin vain?
Kunpa sen kohtalo sallis!

Saapuuko sankari haaveitten,
voimakas, hyvä ja hellä,
hän, jolla povi on puhtoinen,
katse kuin päivyellä?

--

Unelmaini sankari

Unelmaini sankarista haaveilen – –
Koska kohtaan valtijan mä sydämeni?
Kerran luoksein saavut, armain, tiedän sen,
— joskin sentään ijäti jään yksikseni.

Konsa saavut, hymyääpi taivas, maa.
Suvisää saa luontoon vaikka kesken lunta.
Kukat riemun rinnassani puhkeaa.
Lienkö koskaan nähnyt ihanampaa unta!

Unelmaini sankarista haaveilen – –
Kerran kohtaan valtijan mä sydämeni.
Waan hän mulle vieras on ja kaukainen.
Siksi sentään ijäti jään yksikseni.

--

Lupaukseni

Kun miettehet mieleni valloittaa,
kun aatokset liitää ja lentää,
ne useinkin haaveitten maille saa.
Mihin toivoisi en, ne entää.

Ne loihtivat kuvia kirkkaita
mun sieluni silmien eteen.
Ja kun kertovat lemmen onnesta,
käy kaihosta silmäni veteen.

Mä lupasin kerran itsellein,
elän ihanteilleni yksin.
Nyt tuntuukin siltä, kun kummaksein
olis kauniimpi käsityksin.

--

Mä lupasin yksin olla ain
elon arkena, sunnuntaina.
Nyt kuiskailen hiljaa miettien vain,
– mua eikö se lupaus paina?

--

Ois kaksin kauniimpi

Ois kaksin kauniimpi kulkea,
niin syömmeni kaihoova sanoo.
Ois suloista syliin sulkea
se onni, jot' sieluni sanoo.

Ois kaksin kauniimpi kaikessa,
jos elo ois päivää tai yötä.
Ois suurta kärsiä, riemuita,
kun sydän ois sydämen myötä.

Ois kaksin kauniimpi kulkea
yhtärintaa ja käsityksin. —
Ei, haaveet saan syömeen sulkea.
Oon tuomittu kulkemaan yksin.

--

--

Ikävässä

--

--

Ikävässä

Siintävä taivas ja viehkeä maa,
miksi ne rintaan ei riemua saa?
Kirkkaana läikkyvi lamposen pinta,
miksi ei läikkyile nuori rinta
riemua tulvillaan?

Siintävä taivas ja viehkeä maa,
eivät ne rintaani riemua saa.
Kaukana armas on kotikulta.
Sinne ne jäivät rakkahat multa.
Sinne riemuni jäi.

--

Laineitten laulu

Lauloivat lainehet välkkyväin vetten
kaihoni kalvavan. Kuiskivat, etten
seuduilla viihtyisi vierailla,
kaukana kaikista rakkaista.

Niinpä ne lauloivat lainehet silloin,
kun niitä kuuntelin kesäisin illoin.
Aikoa siitä on hetken jo.
Liekö nyt laannut se laulelo?

Liekö jo laannutkin laulelo vetten,
povessain kuulen nyt kuiskehen, etten
seuduilla viihdy mä vierailla,
kaukana kaikista rakkaista.

--

Kuin unissa vain

Kuin unissa vieraissa vaellan vain –.
Minä kaipailen kaukaista kotiain.
Täällä aika niin vitkahansa vierii.

Minä ikävöin tuttua tanhuaa,
kodin vapausriemua rattoisaa.
On lapsen outo vierahissa olla.

Kuin unissa vieraissa vaellan vain –
Minä kaipailen kaikkia rakkaitain.
Ja kyynel karvas poskilleni kierii.

--

Kotikylälleni

Kylä kultaisa koruton,
ikävä aina mun sua on!
Kaipaan tuttuuttas vierasmailla!
Sua ilman mä oisin vailla
paikkaa lämpöä leimuavaa,
sydäntä kaikkensa antavaa.

--

Kaipaus

Tuonne taivon valkopilvein taa
liitävät mun aatoksein.
Sinne, missä sielun kaipuu saa
tyydytyksen ainaisen.

Sinne, missä sielu puhdistuu
eloon uuteen, kirkkaampaan,
missä siivet hengen vapautuu
sitehistä aineen, maan.

Tuonne taivon valkopilvein taa
haaveet kaihoin kantaa mun.
Siellä ranta rauhan ruskottaa,
löydän onnen kaivatun.

--

Siunatut hetket

Siunatut rauhaisat hetket!
Hiljainen lepo kun saa,
teen minä riemuisat retket
arkisen maailman taa.

Aatokset liitää ja lentää.
Armaasti uinahtaa,
haaveitten määrään kun entää; –
jää tämä rauhaton maa.

Siunatut rauhaisat hetket!
Hiljaisuus, mulle ne soit.
Nautinnot riemuisat retket
syömmelle tarjota voit.

--

Kevätsointuja ja kesän kuvia

--

--

Kevättuulen kuiskiessa

Lauhan kevättuulen
kun kuiskehen kuulen,
mä haaveillen silmäni suljen
ja kaukana kaukana kuljen,
mailla unelmien
ja kevään mennehen.

Siellä riemuin kiidän,
perhon siivin liidän,
Taas elän ne hetket autuaat,
lyhyet kyllä, vaan riemukkaat,
hetket kulunehen
kevääni armaisen.

--

Kesän kuvia

Kainot sinikukat maassa heloittaa.
Ruusut tuoksuavat kukkaan puhkeaa.
Ilma kirkas väikkyy, väräjää.
Laineet sinilammen läikähtää.

Linnut livertävät sadoin suin.
Luonto Luojaa kiittää lauleluin!
Sieluun säihke suvimaiden saa,
siellä tunteet liekkiin leimahtaa.

--

Kesäyö

Kesäyö oli kirkas ja lauha,
luonto hiljaisna unelmoi.
Pehmyt, hohteisen henkevä rauha,
hetket armahat aateloi.

Kaukometsässä käkönen kukkui,
omaa armastaan ikävöi.
Sävel hiljaisuussoittohon hukkui, –
laine järven se rantaan löi.

Käsityksin he astuivat hiljaa,
katse vaipui vain katseeseen.
Tuuti tuulonen laineista viljaa,
vastas aaltosen kuiskeeseen.

--

Muistot

Tuli raatajan mielehen muistot,
jotka soivat kuin säveleet.
Tuli kukkivat kesäiset puistot,
Sinilaineiset, välkkyvät veet.

Ne tulivat syksyllä, silloin
kaikki laulut kun kuolivat pois.
Ne tulivat takaisin illoin,
sydän muuten kun murtunut ois.

--

Syksyn säveliä

--

--

Syksyinen sävel

Soit sävel syksyinen kaihoa vain.
Soit syvään ja suruisaan.
Ja kaiun sä löysit mun sielussain,
kun se huokasi tuskassaan.

On syksyä päivät mun eloni.
Surun soitto sielussa soi.
Ei sammua polttelo poveni
kai elossa koskaan voi.

--

Syysiltana

Waieten, hiljaisna
luonto on iltana syyskuun.
Ei liikahda oksa,
ei värähdä lehtikään puun.
Mun huoneessani kaikki on hiljaista —
Ei, sydän ei konsaan saa lepoa!

On luonto nyt vaiti,
se lepohon saa.
Waan lepo niin tyyni
mua kammottaa.
Nyt luonnon saa valtaansa hyytävä halla,
pian huokaavi maa jääkahlehen alla.

Niin käviskö sinunkin, sydämeni,
jos hetkeksi sammuisi polttehesi?

--

Omistettuja

--

--

Ystävän muistolle

Henki puhtoinen viihtyi vaan
hetken luonamme päällä maan.
kulki aikansa etsien
povess' kaipaus poltteinen.

Etsi, löytänyt rauhaa ei.
Toive löytää sen, kauas vei.
Jättää kun sai se varjojen maan,
sammui kaipuukin sielustaan.

Sinne multahan vieraan maan,
väsynyt ruumis jäi maatumaan.
Sielu kaipuun unhottaen
liisi taa rusopilvien.

--

84

Pikku Hiljalle

Sä taivon puhtahin valkokukka,
oi, kuinka juurruitkin multaan maan!
Ja vielä hoivatta, lilja rukka,
jäit tylyhyn, kylmähän maailmaan.

Wei tuoni hoivaajan hellän sulta,
pois riisti vienoisen vaalijan.
Woi, mikset saanutkin, kukka kulta,
sä häntä seurata hautahan?

Sä silloin olisit, valkolilja,
jo päässyt kotiin oikeaan.
Oi, miksi, miksikä, pikku Hilja,
jäit tylyyn, kylmähän maailmaan?

--

Lintujen muistolle

Niin kaukaa lensit, lintunen,
sä pieni kultasirkkunen.
Sä taakses jätit kesän maan
ja riensit tänne pohjolaan.

Niin kaukaa saavuit. Määränpää
vain oli armaat metsät nää.
Sun oli Suomi synnyinmaa,
Et voinut sitä unhottaa.

Sait synnyinmaasi povessa
myös haudan ruusuin varjossa,
kun umpeen painui silmäsi
ja päättyi lyhyt laulusi.


